Arvo Rist

Arvo-Jüri Rist (3. aprill 1944 Pühalepa vald – 16. aprill 2019) oli eesti kabetaja.

Ta lõpetas 1962. aastal Kärdla Keskkooli, 1971. aastal kehalise kasvatuse õpetajana Tartu Pedagoogilise Kooli Pärnu filiaali ja 1977. aastal Tallinna Pedagoogilise Instituudi kehakultuuriteaduskonna.

Ta on tulnud aastatel 1967–2008 Eesti meistriks Vene kabes 11 korda, kiirkabes 2 korda (1992, 2009) ja välkkabes 4 korda (2008, 2014, 2015, 2018).Biograafia "Eesti spordi biograafilise leksikoni" kodulehel

1967. aastal oli ta finalist Nõukogude Liidu meistrivõistlustel Vene kabes. Nõukogude Liidu kirikabe võistlustelt on ta saanud 1971 ja 1974 kuldmedali, 1976 ja 1978 hõbemedali ning 1969 pronksi. Ta tuli Nõukogude Liidu maaspordiühingute meistriks individuaalselt (1966) ja spordiühingu Jõud meeskonnas (1967).

Ta oli 1962–1987 Hiiumaa spordikomitee esimees, 1987–2007 Palade põhikooli kehalise kasvatuse õpetaja.

Ta on esindanud Hiiumaad koondvõistkonnas ka kergejõustikus, võrkpallis, lauatennises ja orienteerumises.

Isiklikku
Raivo Rist on tema vend. Taivo Rist on tema poeg.

Viited

 Välislingid 

Arvo Rist Eesti Kabeliidu saidil

Kategooria:Eesti kabetajad
Kategooria:Tallinna Ülikooli vilistlased
Kategooria:Eesti kehalise kasvatuse õpetajad
Kategooria:Kärdla kalmistule maetud
Kategooria:Sündinud 1944
Kategooria:Surnud 2019